ইয়াং জি
ইয়াং জি (চীনা: 杨紫; জন্ম: ৬ নভেম্বর ১৯৯২) হচ্ছেন একজন চীনা অভিনেত্রী এবং গায়িকা। তিনি অ্যান্ডি ইয়াং নামেও পরিচিত। তিনি ২০১৪ সালে বেইজিং ফিল্ম একাডেমি (BFA) এর পারফর্মিং আর্ট স্কুল থেকে স্নাতক সম্পন্ন করেন। ২০১৬ সালে, সাউদার্ন মেট্রোপলিস ডেইলি ইয়াং জি -কে ৯০-এর দশকের পরবর্তী প্রজন্মের চার ড্যান অভিনেত্রী (৯০后四小花旦)-দের একজন হিসেবে নির্বাচিত করেন। ইয়াং জি হোম উইথ কিডস (২০০৫), ব্যাটল অফ চ্যাংশা (২০১৪), ওড টু জয় (২০১৬), নোবেল অ্যাসপিরেশনস (২০১৬), ওড টু জয় ২ (২০১৭), অ্যাশেস অফ লাভ (২০১৮) এবং গো গো স্কুইড! (২০১৯) -এ অভিনয়ের জন্য বিখ্যাত। ইয়াং ২০১৭ সালে ফোর্বস চায়না সেলিব্রিটি ১০০ তালিকায় ৭৩তম, ২০১৯ সালে ২৪তম, ২০২০ সালে ১৩তম এবং ২০২১ সালে ৮ম স্থানে ছিলেন।